शुक्रवार को 4 बजे से 7 बजे तक यह अभियान शहर के 40 इलाकों में चला। नगर आयुक्त अविनाश सिंह की अगुवाई में एक टीम नगर स्वास्थ्य अधिकारी डॉक्टर पंकज श्रीवास्तव के साथ पनकी इलाके में निकली थी। सबसे पहले टीम पनकी गंगागंज पहुंची जहां कई लोग रेल लाइन के किनारे खुले में शौच करने बैठे थे। यहां नगर आयुक्त ने पहले टार्च जलाकर लोगों को उठने पर मजबूर किया और बाद में उनके सिर पर सेहरा सजाकर दूल्हा बना दिया। यहां से टीम पनकी धाम पहुंची जहां बिल्कुल बगल में शानदार मॉडल टॉयलेट होने के बाद भी सामने की झाड़ियों में लोग शौच करते मिले। पूछने पर पता चला कि सबके घरों में शौचालय है मगर उन लोगों को घर में जाना अच्छा नहीं लगता।